open-index/open-wikipedia-markdown huggingface dataset:
Teresa Stadlober

**Teresa Stadlober** (sündinud 1. veebruaril 1993 Schladmingis) on Austria murdmaasuusataja.

Tema isa Alois Stadlober on endine murdmaasuusataja ja ema Roswitha Steiner endine mäesuusataja.

2018. aasta taliolümpiamängudel Pyeongchangis oli ta suusavahetusega sõidus seitsmes, 10 km vabatehnikas üheksas ja sprinditeates 14. 30 km klassikasõidus ühisstardist oli ta veel kümme kilomeetrit enne lõppu medalikohal, kuid eksis seejärel rajal ja lõpetas üheksandal kohal.

2022. aasta taliolümpiamängudel Pekingis võitis ta suusavahetusega sõidus pronksmedali, mis oli tema esimeseks tiitlivõistluste medaliks täiskasvanute klassis.

Maailma karikasarjas tegi ta debüüdi 29. novembril 2013, saavutades Kuusamos toimunud klassikatehnikasprindis 97. koha. Punktikohale jõudis ta juba samal hooajal, kui oli Tour de Ski kuuendal etapil 5 km klassikatehnikas 24. Esimest korda jõudis ta poodiumile 6. jaanuaril 2018, kui oli Tour de Ski viiendal etapil Val di Fiemmes 10 km klassikatehnikas kolmas. Päev hiljem oli ta tuuri viimasel etapil 9 km mäkketõusus teine ja sai tuuri üldkokkuvõttes viienda koha.

## Saavutused
### [[Taliolümpiamängud|Olümpiamängudel]]
* 2022  Pekingis
**  pronksmedal Suusavahetusega sõidus

### [[Põhja suusaalade juunioride maailmameistrivõistlused|Juunioride maailmameistrivõistlustel]]
* 2013  Liberecis
**  **maailmameister** 10 km suusavahetusega sõidus
**  hõbemedal 5 km vabatehnikasõidus
### [[Põhja suusaalade juunioride maailmameistrivõistlused|Alla 23-aastaste maailmameistrivõistlustel]]
* 2014  Val di Fiemmes
**  pronksmedal 15 km suusavahetusega sõidus

### [[Maailma karikavõistlused murdmaasuusatamises|Maailma karikasarjas]]
Teresa Stadlober on individuaalarvestuses osalenud (seisuga 6. veebruar 2022) 171 maailma karikasarja etapil ja jõudnud poodiumile kolmel korral.

## Viited

## Välislingid
* Teresa Stadlober FIS-i kodulehel (fis-ski.com)
Hiina riigitee 202

**Hiina riigitee 202** (lühend **G202**) on Hiina riikliku tähtsusega maantee, mis kulgeb Heihest Heilongjiangis Lushunkousse Liaoningis. See on 1818 kilomeetrit pikk ja suundub Heihest lõunasse, läbides Harbini ja Shenyangi.
JW Komandosów

**Jednostka Wojskowa Komandosów** (**JWK**) on Poola relvajõudude erivägede üksus.

Üksus paikneb Lubiniecis.

## Ajalugu
Tegemist on kõige vanema eriüksusega Poola relvajõududes. Üksus loeb enda alguseks 1957. aastat, kui 6. õhudessantvägede diviisi koosseisu loodi kaugluure kompanii. 1961. aastal loodi kompanii baasil 26. kaugluure pataljon. 1964. aastal nimetati üksus ümber 1. ründepataljoniks, 1993. aastal formeeriti 1. erirügemendiks, 1995. aastal anti rügemendile aunimetus "Komandosów". 2011. aastast kannab nime Jednostka Wojskowa Komandosów (JWK).

JWK on osalenunud operatsioonidel Makedoonias, Kongos, Iraagis, Pakistanis ja Afganistanis. Lisaks on osaletud korduvalt NATO reageerimisväes (NRF) ning Ukrainas väljaõppemissioonil, treenides sealseid eriüksusi. Üksus on korduvalt koostööd teinud ka Eesti eriväelastega, sealhulgas erinevatel õppustel (näiteks Flintlock 2016), NRF-is ja väljaõppemissioonil Ukrainas.

## Viited

## Välislingid
* Ametlik koduleht (poola keeles)
Reddersburg

**Reddersburg** on linn Lõuna-Aafrika Vabariigis Free State'i provintsis Xhariepi ringkonnas Kopanongi vallas.

Linn on asutatud 1861. aastal.

Lõuna-Aafrika Vabariigi 2011. aasta rahvaloenduse andmetel oli Reddersburgi elanikkonnast mustanahalisi aafriklasi 85,7%, valgeid 10,9%, värvilisi 2,8%, India või Aasia päritolu inimesi 0,3% ja teisi 0,3%. Sotho keelt kõneles emakeelena 65,7%, koosa keelt 15,7% ja afrikaani keelt 14,0%.

## Viited
7 Eskadra Działań Specjalnych

**7 Eskadra Działań Specjalnych** (tõlkes *7. erioperatsioonide eskadrill*; **7 EDS**) on 2011. aastal loodud Poola õhuväe üksus, mis tegeleb Poola erivägede operatsioonide toetamisega õhutranspordi ja õhutuletoetuse näol.

Üksus asub 33. õhuväe transpordibaasist, mis paikneb Podwidzis. Üksuse lahingukopteri meeskonnad on läbinud väljaõppe Ameerika Ühendriikide õhuväe baasis Hurlburt Fieldis. 

Üksuse liikmed on osalenud missioonidel Afganistanis, Iraagis ja Tšaadis.
Päikesepiste

**Päikesepiste** saadakse pikaajalise ja otsese päikesekiirguse tõttu katmata peale, mille tagajärjel tekib aju- ja ajukestade veresoonte laienemine ehk ajuturse.

Ülekuumenemise tekitajaks on pikaajaline valgus- ja soojuskiirgus, mitte UV-kiirgus. Päikesepiste tüüpilised tundemärgid on peapööritus, iiveldus, oksendamine, peavalu, kuklakangestus, punetav nägu ja jahe nahk. Äärmuslikul juhul võib päikesepiste põhjustada isegi surma. Oht päikesepistet saada on suurim väikelastel ja hõredate juustega inimestel.
Endel Meiusi

**Endel Meiusi** (7. november 1932 – 11. jaanuar 2018) oli eesti päritolu ameerika vaimulik ja evangelist. 

Endel Meiusi sündis Tallinnas. Tema vanemad kuulusid Villardi kogudusse, isa oli Priikoguduste Liidu juhatuse liige ja ajakirja „Armu Hääl” vastutav toimetaja. Suved veetis Endel Saaremaal, kus tema vanaisa oli Vanamõisa koguduse vanem.

Tallinna pommitamise järel põgenes perekond Rootsi, kus Endel lõpetas keskkooli. 1949–1953 elati Austraalias, kus Endel täiendas end elektroonika alal. Sealt siirdus ta USA-sse usuteadust õppima. 

Meiusi on teeninud pastorina kogudusi Ameerikas ja Austraalia eestlaste keskel. Oma põhikutsumust tundis ta pigem evangelistina ja on oma sõnul külastanud 76 riiki. Üliõpilasena korraldas Endel 1953. aastal esimese eestikeelse raadiosaate. Sealt alates sai tema südameasjaks raadiomisjon. Tema missiooniks oli Piiblite levitamine, kristliku raadio käivitamine ning humanitaarabi jagamine.

Eesti taasiseseisvumise ajal pühendas Meiusi aega ja energiat kodumaa heaks Eesti Kristliku Ministri (inglise keeles *Estonian Christian Ministries*) teenistuses, trükkides ja läkitades siia Piibleid. Meiusi südamesooviks oli ehitada üles vaimulik Pereraadio. See sündis novembris 1993. Selleks ajaks oli valmis ehitatud Oleviste stuudio. Samal aastal hakati saateid tegema Tallinnas ja Kuressaares, peagi ka Tartus. Raadiotööd toetas Meiusi mitmel viisil kuni oma elu lõpuni.

Endel abiellus Mairi Konsaga 1955. aastal. Paaril sündisid tütar ja kaks poega.

## Välislingid
*In memoriam Endel Meiusi
*Nekroloog Eesti Kirikus
Bulgaaria 2018. aasta taliolümpiamängudel

**[[Bulgaaria]]** osales **[[2018. aasta taliolümpiamängud]]el** Pyeongchangis 21 sportlasega (neist 9 naist), kes võistlesid 6 alal.
Avatseremoonial kandis Bulgaaria lippu lumelauasõitja Radoslav Yankov.

## Kelgutamine
Meeste ühekelgul võistles Pavel Angelov.

## Laskesuusatamine
Bulgaariat esindasid 5 meest ja 5 naist.

## Murdmaasuusatamine
Bulgaariat esindasid Yordan Chuchganov, Veselin Tsinzov ja Antonia Grigorova-Burgova.

## Mäesuusatamine
Võistlesid Albert Popov, Kamen Zlatkov ja Maria Kirkova.

## Lumelauasõit
Võistlesid Radoslav Yankov, Teodora Pencheva ja Aleksandra Zhekova.

## Suusahüpped
Meestest võistles Vladimir Zografski, kes normaalmäel saavutas 226,5 punktiga 14. koha.

## Välislingid
*Bulgaaria olümpiamängude kodulehel
Sininihe

**Sininihe** on spektri nihkumine lühemale lainepikkusele valguses, mis tuleb kaugetelt taevakehadelt ja liigub vaatleja suunas. Selle vastand on punanihe.

Valguslained surutakse spektri sinise otsa suunas. Kuna valguslained surutakse väiksemaks, liiguvad nad ioniseerivate tasemeteni, mis algavad ultraviolettkiirgusel. See kahjustab orgaanilist ainet rakulisel tasemel nagu näiteks päikesepõletus. Mida kiiremini liigub valgus vaatleja suunas, seda rohkem surutakse valguslaineid väiksemaks, kuni see muutub röntgenikiirguseks ja lõpuks gammakiirguseks.

Sininihkeefekti võib näha nii mõneski kosmoseteemalises ulmefilmis.
Atlandi-Kanada

**Atlandi-Kanada** (inglise keeles *The Atlantic Provinces*, prantsuse keeles *Provinces de l'Atlantique*) hõlmab Kanada nelja Atlandi ookeani äärset provintsi: Newfoundland ja Labrador, New Brunswick, Prince Edward Island ja Nova Scotia.

## Viikingid
Esimese aastatuhande vahetusel m.a.j proovisid viikingid tänasele Kanada atlandirannikule üksikuid tugipunkte rajades seda koloniseerida, kuid jäid vähemusena alla kohalikele "metslastest" põlisasukatele ehk skräälingitele. Lahkudes ei saanud Vanapõhjala kultuuri esindajad kunagi otseselt teada, et külastasid suurt Põhja-Ameerika kontinenti.

## Vaata ka
*Kanada mereprovintsid
*Vínland
*Atlantika
JW GROM

**Jednostka Wojskowa GROM** on Poola relvajõudude erivägede eliitüksus, mis peamiselt tegeleb terrorismivastase võitluse ja suunatud rünnakutega. 

GROM-i loomisel võeti eeskuju NATO erisihtüksustest, näiteks Ameerika Ühendriikide Delta Force'ist ja DEVGRU-st ning Suurbritannia Special Air Service'ist. Üksust hinnatakse rahvusvahelises mastaabis väga kõrgelt ja see liigitatakse maailma parimate eriüksuste hulka.

Üksus paikneb Varssavis ja Gdańskis. Gdańskis paiknevad allüksused on võimelised osalema meresuunalistes erioperatsioonides.

## Ajalugu
Üksus loodi 13. juulil 1990, täieliku lahinguvalmiduse saavutas 1992. aastal. Üksuse loomisel kasutati USA ja Briti eriüksuste kogemusi (värbamine, väljaõpe, relvastus ja varustus).

Alates 1995. aasta septembrist on GROM-i liikmetel õigus kanda Teise maailmasõja aegsete Poola eriväelaste *[[cichociemni]]* nimetust ('vaiksed ja nähtamatud') ja traditsioone.

Üksus on osalenud missioonidel Haitil, Kosovos, Horvaatias, Iraagis ja Afganistanis.

## Viited

## Välislingid

* Ametlik koduleht (poola keeles)
Vere alkoholisisaldus

**Vere alkoholisisaldus** on alkoholi osakaal veres. Seda mõõdetakse tavaliselt promillides.

## Promillide hulk ja mõju
Kännuseened

**Kännuseened** on Tartu Loodusmaja ajaleht.

Ajaleht hakkas ilmuma aastal 2015. 

Tartu Loodusmaja varasem ajaleht Kuldkinga Teataja oli ilmumise lõpetanud. 

## Välislingid
*Ajalehe koduleht ja arhiiv.
Võsu sadam

**Võsu sadam** (sadama kood: EE VOS) on Käsmu lahe lõunakaldal Lääne-Viru maakonnas Haljala vallas asuv väikesadam. Praeguse sadama rajamise eeltöid alustati 2011. aastal ja sadam avati 2015. aastal.

Sadama koordinaadid on 59°35'07.43N ja 25°58'20.27E. Sadam laiub 1,4881 hektaril ning selle territooriumil asub kolm kaid üldpikkusega 80&nbsp;m. Suurim sügavus kai ääres on 1,5&nbsp;m. Sadamateenuseid osutatakse vaid alla 24-meetrise kogupikkusega veesõidukitele. Suurim võimalik laev, mida sadamas teenindatakse, on pikkusega 10&nbsp;m, laiusega 4&nbsp;m ja süvisega 0,8&nbsp;m.

Sadamas on elektrivarustus, saab varuda joogivett, ära anda olmeprügi ja kasutada tualetti. Sadamas asuvad ka slipp ja autoparkla. Kütust on võimalik tankida makseterminaliga konteinertanklas.

2017. aastast tegutseb Võsu sadamas restoran Wöse, mis on saanud nime Võsu omaaegse kohanime järgi.

## Ajalugu
Praeguses sadamakohas Võsul asus Palmse mõisa telliselöövi sadamasild. Mõis ehitas aastatel 1895–1904 tellisetehase rekonstrueerimise käigus randa sadamasilla ja pani maha raudteerööpad. Tellised laaditi käsitsi vagunitesse, veeti mööda raudteed paatidesse ja sealt laevadele. Pärast Võsu tellisetehase sulgemist 1933. aastal jäi muul kuni 1944. aastani kohalikele kaluritele kasutada, misjärel hakkas see lagunema.
Fail:Võsu vana sadamamuul.jpg|Võsu vana sadamamuul aastal 2002 (foto erakogust)
Fail:Võsu vana sadamamuul II.jpg|Fragment vana sadamamuuli ehitusmaterjalist (foto erakogust)
Fail:Wöse 2.jpg|Vaade uuele sadamale 2017a


Kooskõlas Vihula valla arengukava ja üldplaneeringuga otsustati ajaloolisesse sadamakohta rajada uus sadam. Selleks algatati 2011. aastal Vihula vallavolikogu otsusega sadama detailplaneeringu koostamine. Sadam oli esialgu mõeldud eelkõige kohalikuks kalasadamaks. 2012. aastal kehtestas Vihula vallavolikogu oma otsusega nr 189 uue sadama ehitamiseks detailplaneeringu. Samal aastal esitati Põllumajanduse Registrite ja Informatsiooni Ametile (PRIA) rahataotlus, mis rahuldati 2013. aastal. Positiivse otsusega eraldati raha sadama esimeseks ehitusjärguks. Sadama projekteerimiseks ja ehitamiseks sõlmis Vihula vallavalitsus lepingu OÜ-ga Monoliit. Sadam avati 11. juulil 2015.


|Uue sadama pinnasetööd
|Uue sadama ehitustööd
|Sadam tänapäeval


## Viited

## Välislingid
* Sadamaregister, Võsu sadam 
* 12.03.2015, Virumaa Teataja, Väidetav maksuvõlg peatas Võsu sadama ehituse
* 11.07.2015, Virumaa Teataja, Võsu sadam avati laevade orkestri ja päikesega
* 29.03.2016, Virumaa Teataja, Võsu sadam juba laieneb
* 22.05.2016, Virumaa Teataja, Võsu sadam annab tõuke paadiostuks
* 12.07.2016, Peallinn, Vihula vald alustas Võsu sadama asjus PRIA vastu kohtuteed
* 17.02.2017, Virumaa Teataja, Võsu sadamahoone kerkib selleks suveks
Kändmalaid

**Kändmalaid** on saar Pärnu maakonnas Lääneranna vallas, üks Varbla laidudest. Asub Piiukaarelaiust idas ja nad on kohati kokku kasvanud.
Poola 2018. aasta taliolümpiamängudel

**[[Poola]]** osales **[[2018. aasta taliolümpiamängud|2018. aasta taliolümpiamängudel]]** Pyeongchangis 62 sportlasega, kes võistlesid 12 spordialal.

Poola lippu kandis avatseremoonial kiiruisutaja Zbigniew Bródka.

Olümpiavõitjaks tuli suusahüppaja Kamil Stoch, kes võitis meeste suure mäe võistluse.

## Sportlased

## Välislingid
*https://www.pyeongchang2018.com/en/game-time/results/OWG2018/en/general/noc-entries-poland.htm
Ameerika Ühendriikide asepresident

**Ameerika Ühendriikide asepresident** (inglise keeles *Vice President of the United States*; VP) on Ameerika Ühendriikide föderaalvalitsuse täidesaatvas harus kõrgeima järel teine ametnik (kõrgeim on Ameerika Ühendriikide president), esimene presidendiameti pärimisjärjekorras. Asepresident on ka seadusandliku võimu ametnik, olles USA põhiseaduse esimese artikli järgi senati eesistuja, kuid tohib senatis hääletada ainult hääletuste viikijäämisel. Samuti on asepresident eesistujaks kongressi kahe koja ühisistungitel.

Asepresidendi valib kaudselt koos presidendiga neljaks aastaks Ameerika Ühendriikide rahvas läbi valijameeste kogu.

Asepresident on ka Riikliku Julgeoleku Nõukogu põhikoosseisu liige ja Smithsonian Institutioni juhatuse liige.

Asepresidendi abikaasa on Ameerika Ühendriikide teine leedi või Ameerika Ühendriikide teine džentelmen.

Praegune (ehk 50.) asepresident on J. D. Vance. Ta astus ametisse 20. jaanuaril 2025.

## Vaata ka
*Ameerika Ühendriikide presidentide ja asepresidentide loend

## Viited

## Välislingid
*
Belgia 2018. aasta taliolümpiamängudel

**[[Belgia]]** osales **[[2018. aasta taliolümpiamängud]]el** Pyeongchangis 22 sportlasega, kes võistlesid 9 spordialal.

## Bobisõit
Belgia osales kahe kahebobiga: An Vannieuwenhuyse ja Sara Aerts ning Elfje Willemsen ja Sophie Vercruyssen.

## Iluuisutamine
Belgiat esindasid Jorik Hendrickx ja Loena Hendrickx.

## Kiiruisutamine
Võistlesid Bart Swings, Mathias Vosté ja Jelena Peeters.

## Laskesuusatamine
Belgiat esindasid Florent Claude ja Michael Rösch.

## Lumelauasõit
Belgiat esindasid Sebbe De Buck, Seppe Smits ja Stef Vandeweyer.

## Lühirajauisutamine
Võistlesid Jens Almey ja Petré Ward.

## Murdmaasuusatamine
Belgiat esindas Thierry Langer.

## Mäesuusatamine
Mäesuusatajatest kuulusid Belgia koondisse Marjolein Decroix, Kim Vanreusel, Kai Alaerts ja Sam Maes.

## Skeleton
Belgiat esindas Kim Meylemans.

## Viited


## Välislingid
*https://www.pyeongchang2018.com/en/game-time/results/OWG2018/en/general/noc-entries-belgium.htm
Ameerika Ühendriikide valitsus

**Ameerika Ühendriikide valitsus** on Ameerika Ühendriikide täidesaatva võimu organ, mille liikmeks olevad ministrid teostavad riigijuhtimise ülesandeid läbi neile alluvate ministeeriumide. Valitsusel Ameerika Ühendriikide presidendi suhtes nõuandev roll.

## Praegused valitsuse liikmed

## Viited
Mikmakid

**Mikmakid** (**Mi'kmaq** või **Mi'gmaq**; samuti *Mi'kmaw* või *Mi'gmaw, L'nu* ja *Micmac*) kuuluvad Atlandi-Kanada provintside ja Québeci provintsis asuva Gaspé poolsaare ning Ameerika Ühendriikide osariigi Maine'i kirdealade indiaanlastest põlisasukate hulka. Nad olid kütid-korilased, kes nimetasid enda hallatavat territooriumi Mi'kma'ki või Mi'gma'gi.

## Kontakt eurooplastega
Mikmakkide ja beotukkide eelkäijatel olid 1. aastatuhande paiku ühed kõige esimesed kontaktid Euroopa maadeuurijatega, vanapõhjala kultuuri esindanud viikingitega.

## Geograafia

### Mi'kma'ki haldusala kaheksa piirkonda

* Epekwitk aq Piktuk (Epegwitg aq Pigtug)
* Eskikewa'kik (Esge'gewa'gi)
* Kespek (Gespe'gewa'gi)
* Kespukwitk (Gespugwitg)
* Siknikt (Signigtewa'gi)
* Sipekni'katik (Sugapune'gati)
* Taqamkuk (Gtaqamg)
* Unama'kik (Unama'gi)

## Vaata ka
*Põlisameeriklased
Hammustamine

**Hammustamine** on suu avamine ning lõualuude kokkusurumine hammustatava eseme või materjali ümber. Hammustamine on tavapärane praktika paljudel roomajatel, imetajatel, kaladel ning kahepaiksetel, hammustavad ka lülijalgsed. Hammustamine võib olla rünnak saaklooma vastu, aga seda kasutatakse ka mälumisel, söögi peenestamisel järglaste jaoks, objektide kandmisel, nahapinnalt parasiitide eemaldamisel, taimeseemnete eemaldamisel karvkattest, sügamisel ja liigikaaslaste eest hoolitsemisel. Hammustamine on ka vahend enesekaitseks.

Inimeste puhul esineb hammustamist iseäranis nooremate kui 30 kuu vanuste isendite puhul loomuliku reaktsioonina ebameeldivuse või soovide väljendamisel, kuid vanemate laste puhul peetakse seda eakohatuks, sest üldiselt on selleks eaks lapsed õppinud oma soove juba väljendama verbaalselt. Üle 30 kuu vanuste laste ja inimeste puhul võib hammustamisest loobumiseks olla vaja spetsialisti sekkumist.

## Loomad inimesi hammustamas

Loomahammustuse tagajärjel tekkiv vigastus on enamasti kombinatsioon torke-, rebimis- ja muljumishaavast. Koduloomade hammustused on peamine hammustamise teel saadud vigastuste liik inimeste puhul, kõige levinumad on kasside ja koerte hammustused, millega pöördub igal aastal Eestis arsti juurde üle tuhande inimese , lisaks esineb hamstrite, küülikute ja hobuste hammustusi. Inimesi hammustavad ka inimasustuse tingimustes elavad loomad nagu rotid, oravad, hiired ning harvem ka oma loomulikust keskkonnast inimkeskkonda sattunud loomad nagu nirgid, kährikud, rebased jt, aga ka maod nagu rästik.

## Vaata ka
*Närimine

## Viited
Springbok

**Springbok** on linn Lõuna-Aafrika Vabariigis Põhja-Kapimaa provintsis, Namakwa ringkonna ja Nama Khoi valla halduskeskus.

Linn rajati 1862. aastal ja kandis kuni 1911. aastani nime **Springbokfontein**, mis seejärel lühendati Springbokiks. Springbok tähendab afrikaani keeles *[[hüpikgasell]]*.

2011. aasta rahvaloenduse andmetel oli Springboki elanikest värvilisi 79,89%, valgeid 14,72%, mustanahalisi aafriklasi 4,14%, India või Aasia päritolu inimesi 0,51% ja teisi 0,73%. Afrikaani keelt pidas emakeeleks 95,14% inimestest, inglise keelt 1,68%, koosa keelt 0,83% ja tsvana keelt 0,76%.

## Viited
Lekepealne madalsoo

**Lekepealne madalsoo**, ka **Leke soo** kõnekeeles **Lekepealne**, **Laheva Leke**, on soo Lääne maakonnas Haapsalu linna piiril vastu Lääne-Nigula valda, Laheva ja Kadaka külas. 

Soo on noor madalsoo keskmiselt 1 meeter üle merepinna. Soo loodeservas endise Vastalõugu sauna juures oli veel 20. sajandi algupoolel väike jäänukjärv, sügiseti esimese jääga käidi seal haugi raiumas (tänapäeval keelatud kalapüügiviis). Soo edelaosa on mõõduka kuivenduse mõjuga ja võsastub, ida ja põhjaosa on valdavalt heas seisus luhttarnasoo. Piki soo idaserva on arvukalt suuremaid ja väiksemaid allikaid, kujunemas on allikasoo laigud. Soos kasvab mitmeid looduskaitse all olevad taimeliike, pesitseb sookurg 

Soo lääneserva läbib eesvooluks olev Võnnu oja. Soo keskosa läbib vana magistraalkraavina Möldre oja, mis poolitab soo võsastuvaks ja heas seisus osaks. Soosse suubub põhja poolt kraavidest ajutine karstioja Alba karstijärvest . 

Lekepealse idaservas asub arheoloogiamälestisena kaitse all olev ohvriallikas (Laheva Silmaallikas), registri nr 10122.

Ala on kasutusel olnud heinamaana ja servaaladel karjamaana. Ala läbib kunagiste valla piiride lähedal paar kiviaeda.

## Viited
Võsu muusikapäevad

**Võsu muusikapäevad** on alates 1992. aastast Võsul toimuv muusikaüritus. 

Muusikapäevadel musitseerivad orkestrid ja solistid, saab kuulda džässi ja klassikat. Kontserte annavad nii kohalikud kui ka külalisesinejad.

## Ajalugu
Muusikapäevad said alguse 1992. aastal. Idee autorid olid Rakvere kultuuritegelane Valdur Liiv, Eesti Kontserdi direktor Jüri Leiten, dirigent Tarmo Leinatamm ja tollane Võsu vallavanem Vaado Sarapuu.

## Viited
Elektrooniline tantsumuusika

**Elektrooniline tantsumuusika** (inglise keeles *electronic dance music*; tuntud ka kui **EDM**, **tantsumuusika**, **klubimuusika**) hõlmab laia valikut rütmikeskseid muusikažanre, mis on loodud peamiselt ööklubides, reividel ja festivalidel esitamiseks. Üldjuhul on EDM mõeldud diskoritele (DJ-dele), kes loovad lugudest sujuvaid üleminekuid ehk DJ-mikse. Lisaks tavapärasele taasesitusele esitavad paljud produtsendid oma loomingut kontsertidel ja festivalidel ka *live*-esitusena.

Pärast elektrooniliste muusikainstrumentide laiemat levikut 1980. aastate lõpus ja 1990. aastate alguses saavutas EDM Euroopas ja Jaapanis laialdase populaarsuse. Sellele aitasid kaasa reivikultuuri ja piraatraadiojaamade teke, põrandaalused festivalid ning üldine kasvav huvi klubikultuuri vastu.

Siiski ei olnud reivikultuur Ameerika Ühendriikides nii laialdaselt levinud; seda ei nähtud tavaliselt väljaspool New Yorgi, Florida, Kesk-Lääne ja California piirkondi. Kuigi elektronmuusika, *Chicago house* ja *Detroit* *techno* olid mõjukad nii Euroopas kui ka Ameerika Ühendriikides, jäid peavoolumeedia ja plaaditööstus Ameerika Ühendriikides selle suhtes avalikult vaenulikuks kuni 1990. aastateni ja pärast seda. Samuti seostati EDM-i sageli narkokultuuriga, mistõttu osariikide ja linnade valitsused kehtestasid seadusi ja poliitikaid, mille eesmärk oli reivikultuuri levikut peatada.

Uuel aastatuhandel tõusis EDM-i populaarsus kogu maailmas, sealhulgas Ameerika Ühendriikides ja Austraalias. 2010. aastate alguses hakkasid USA muusikatööstus ja -ajakirjandus jõuliselt juurutama terminit „elektrooniline tantsumuusika“ ja akronüümi „EDM“, et rebrändida senist Ameerika reivikultuuri. Hoolimata tööstusharu katsest luua spetsiifiline EDM-i bränd, jätkub akronüümi kasutamine mitmete žanrite, sh *[[house]]*'i, *[[techno]]*, *[[trance]]*'i, *[[drum'n'bass]]*'i, *[[dubstep]]*'i ja nende vastavate alamžanrite katusterminina. Žanr saavutas oma haripunkti popmuusika peavoolu domineeriva jõuna 2010. aastatel.
Patrik Ouředník

**Patrik Ouředník** (sündinud 23. aprillil 1957 Prahas) on tšehhi kirjanik ja tõlkija. 1984. aastal emigreerus ta Prantsusmaale.

Ta on tõlkinud kirjandust prantsuse keelest tšehhi keelde (François Rabelais, Alfred Jarry, Raymond Queneau, Samuel Beckett, Henri Michaux, Boris Vian, Claude Simon) ja tšehhi keelest prantsuse keelde (Bohumil Hrabal, Vladimír Holan, Jan Skácel, Miroslav Holub, Jiří Gruša, Ivan Wernisch).

Tema tuntumaid raamatuid on rohkem kui 30 keelde tõlgitud "Europeana. Stručné dějiny dvacátého věku" (2001), mis ilmus eesti keeles 2018 ("Europeana. Kahekümnenda sajandi lühiajalugu", tõlkinud Küllike Tohver, Loomingu Raamatukogu 3–4).
Abimõis

**Abimõisaks** nimetatakse suurema mõisa juurde kuulunud väiksemat mõisa. 

Näiteks lisaks Palmse esinduslikule mõisakompleksile oli mõisal veel neli abimõisa, kaheksa veskit ja kuus kõrtsi.

## Vaata ka
* Karjamõis

## Viited
Horvaatia 2018. aasta taliolümpiamängudel

**[[Horvaatia]]** osales **[[2018. aasta taliolümpiamängud]]el** Pyeongchangis 19 sportlasega, kes võistlesid 4 spordialal.

## Bobisõit
Horvaatia pani välja kahebobi (Dražen Silić ja Benedikt Nikpalj) ja neljabobi (Dražen Silić, Mate Mezulić, Benedikt Nikpalj ja Antonio Zelić).

## Kelgutamine
Ühekelgul võistles Daria Obratov.

## Murdmaasuusatamine
Meestest võistlesid Krešimir Crnković ja Edi Dadić ning naistest Vedrana Malec ja Gabrijela Skender.

## Mäesuusatamine
Horvaatia pani välja 4 naist ja 6 meest: Andrea Komšić, Leona Popović, Ida Štimac, Lana Zbašnik, Elias Kolega, Samuel Kolega, Istok Rodeš, Matej Vidović, Natko Zrnčić-Dim ja Filip Zubčić.

## Viited


## Välislingid
*https://www.pyeongchang2018.com/en/game-time/results/OWG2018/en/general/noc-entries-croatia.htm
Kid Rock

**Robert James Ritchie** (sündinud 17. jaanuaril 1971), tuntud kui **Kid Rock**, on Ameerika laulukirjutaja ja räppar. 

Ta on ka produtsent, ühiskonnaaktivist ja näitleja. Rohkem kui 20-aastase karjääri jooksul on ta oma muusikasse seganud rokki, hiphoppi ja kantrit. Ta on iseõppinud multiinstrumentalist, kes suudab mängida kõiki pille oma taustabändis Twisted Brown Trucker. Kid Rock alustas muusikuteed räppari ja DJ-na.

## Albumid
* (1990)
*(1993)
* (1996)
*(1998)
*(2001)
*(2003)
*(2007)
*(2010) 
* (2012)
*(2015)
* (2017)

## Välislingid
*
*
*
*
*
*
Kanada 2018. aasta taliolümpiamängudel

**[[Kanada]]** osales **[[2018. aasta taliolümpiamängud|2018. aasta taliolümpiamängudel]]** Pyeongchangis 225 sportlasega, kes võistlesid 14 spordialal.

Kanada lippu kandsid avatseremoonial iluuisutajad Tessa Virtue ja Scott Moir.

Olümpiavõitjaks tulid iluuisutamisvõistkond koosseisus Patrick Chan, Kaetlyn Osmond, Gabrielle Daleman, Meagan Duhamel, Eric Radford, Tessa Virtue ja Scott Moir, Tessa Virtue ja Scott Moir jäätantsus; Mikaël Kingsbury, Cassie Sharpe, Brady Leman ja Kelsey Serwa vigursuusatamises, Sébastien Toutant lumelauasõidus, Kaitlyn Lawes ja John Morris jääkeeglis, Ted-Jan Bloemen kiiruisutamises, Samuel Girard lühirajauisutamises ning Justin Kripps ja Alexander Kopacz kahebobis.

## Sportlased
Uitenhage

**Uitenhage** (2021. aasta veebruarist ametlikult **Kariega**) on linn Lõuna-Aafrika Vabariigis Ida-Kapimaa provintsis Nelson Mandela Bay linnaringkonnas.

Uitenhage on asutatud 1804. aastal.

Uitenhage on oluline tööstuslinn, seal asuvad Volkswageni ja Goodyeari tehased.

2011. aasta rahvaloenduse andmetel oli Uitenhage elanikest värvilisi 54,71%, mustanahalisi aafriklasi 23,81%, valgeid 18,44%, India või Aasia päritolu inimesi 1,25% ja teisi 1,79%. Afrikaani keelt pidas emakeeleks 68,85% inimestest, koosa keelt 17,90% ja inglise keelt 10,36%.

## Galerii

Pilt:Uitenhage (8722220987).jpg|Vaade kesklinnale
Pilt:9 2 095 0017-Cuyler Manor-Uitenhage-s.jpg|Cuyleri mõis Uitenhages


## Viited
Shady Records

**Shady Records** on Ameerika plaadifirma, mis on spetsialiseerunud hiphopmuusikale. 

Pärast üliedukat albumit "The Slim Shady LP" aastal 1999 lõid Eminem ja tema manager Paul Rosenberg plaadifirma Shady Records. See on välja andnud üheksa esitaja plaate. Samuti on see olnud osa raadiojaama Shade 45 äritegevusest Sirius Satellite Radio kaudu. 

Ajakiri XXL Magazine on Shady Recordsist välja andnud eriväljaande. Plaadifirma on ka ülieduka 2006. aasta turnee "Anger Management" taga. Ta on kokku pannud ka filmi “8-Mile” jaoks tehtud Eminemi *soundtrack*'i, millel on filmi tunnuslugu "Lose Yourself". Laul võitis Oscari parima originaallaulu eest, see oli esimene, mis antud hiphopžanris laulule. Firma on teeninud RIAA autasu (plaatina- või kõrgem staatus) seitsmele oma neljateistkümnest albumist.

## Firmaga seotud artistid
*D12 
*Slaughterhouse
*Yelawolf
*Bad Meets Evil
*Joell Ortiz

## Endised artistid
*Obie Trice
*Stat Quo
*Bobby Creekwater
*Cashis

## Viited
Jaapan 2018. aasta taliolümpiamängudel

**[[Jaapan]]** osales **[[2018. aasta taliolümpiamängud|2018. aasta taliolümpiamängudel]]** Pyeongchangis 124 sportlasega, kes võistlesid 13 spordialal.

Olümpiavõitjaks tulid iluuisutaja Yuzuru Hanyū, kiiruisutajad Nao Kodaira ja Nana Takagi ning kiiruisutamisnaiskond koosseisus Miho Takagi, Ayaka Kikuchi, Ayano Sato ja Nana Takagi.	

Jaapani lippu kandis avatseremoonial suusahüppaja Sara Takanashi.

Suusahüppaja Noriaki Kasaist sai 9. veebruaril esimene sportlane, kes on osalenud 8 taliolümpiamängudel.

## Sportlased

## Välislingid
*https://www.pyeongchang2018.com/en/game-time/results/OWG2018/en/general/noc-entries-japan.htm
Marientali

**Marientali** (mittesoovitatavalt Marienthali) (lühend MA) on linnaosa, mis asub Kuressaare lääneosas. Marientali kõrval asub Kudjape alevik.

Marientali kortermajade kvartal kerkis Kuressaare lõunaservale Marientali ja Pihtla tee ristmiku ümbrusse 1960.–1970. aastate elamuehitusbuumi käigus. Hiljem hakkas kvartal laienema tänu aktiivsele individuaalelamute ehitusele ja tänaseks on Marientali teest Pihtla poole, kunagise mõisa ümbrusse jääv väikeelamurajoon saanud eraldi Lilleküla nime.
## Viited

## Vaata ka
*Marientali tee

## Välislingid
*"Marientali relvaladu osutus külajutuks" Saarte Hääl, 7. november 2007
Ameerika Ühendriigid 2018. aasta taliolümpiamängudel

**[[Ameerika Ühendriigid]]** osales **[[2018. aasta taliolümpiamängud|2018. aasta taliolümpiamängudel]]** Pyeongchangis 242 sportlasega, kes võistlesid kõigil kavas olnud 15 spordialal.

Kuldmedali võitsid lumelauasõidus Redmond Gerard, Jamie Anderson, Chloe Kim ja Shaun White vigursuusatamises David Wise, mäesuusatamises Mikaela Shiffrin, murdmaasuusanaiskond Jessica Diggins ja Kikkan Randall, USA jäähokinaiskond ning USA jääkeeglimeeskond.

## Sportlased
Rohelised kassid

**"Rohelised kassid"** on Eesti 2017. aasta mängufilm, mille on lavastanud Andres Puustusmaa. Film esilinastus 20. novembril 2017 Tallinnas. 

## Osatäitjad

* Markus – Tõnu Kark
* Eduard – Sergei Makovetski
* Pjotr – Mait Malmsten
* Kirill – Kirill Käro
* Marta – Ülle Kaljuste
* Markuse tütar – Hele Kõrve
* Markuse tütrepoeg – Sass Visnapuu
* Meelis – Eduard Toman
* Richard Molberg – Indrek Taalmaa
* Mees koertega – Andrus Vaarik
* Medõde Maria – Harriet Toompere
* Hooldaja vanadekodus – Katrin Pärn
* Juhan – Egon Nuter
* Juhani poeg – Jarmo Reha
* Jurist – Anti Reinthal
* Pjotri pruut – Lee Trei
* Pjotri pruut – Teele Viira

* Kirilli pruut – Carla Desa
* Kodutu – Erik Ruus
* Ametnik sotsiaalametis – Mari Torga
* Antikvaar – Tarmo Männard
* Vanglaülem – Riho Kütsar
* Justiitsametnik – Priit Pius
* Justiitsametnik – Märt Pius
* Vanglaametnik – Mart Toome
* Vanglaametnik – Artur Raidmets
* Vanglaametnik – Anneli Lahe
* Vanglaametnik – Artem Temada
* Kliiniku personal – Katrin Saukas
* Kliiniku personal – Merle Jääger
* Kliiniku personal – Maret Oomer
* Kliiniku personal – Saara Nüganen
* Kliiniku personal – Kristjan Reinvee
* Patsient – Jüri Aarma

* Patsient – Kalju Orro
* Patsient – Lauri Nebel
* Patsient – Aleksandr Žilenko
* Patsient – Margo Mitt
* Zek Tolik – Igor Rogatšov
* Vaska – Märt Visnapuu
* Migratsiooniametnik – Roald Johannson
* Migratsiooniametnik – Talvo Rüütelmaa
* Migratsiooniametnik – Kadri Heinla
* Ervin Õunapuu – Ervin Õunapuu
* Poliitik – Tambet Tuisk
* Poliitik – Andres Puustusmaa
* Rongijuht – Ago Anderson
* Andrus Kivirähk – Andrus Kivirähk
* Andres Kuusk – Andres Kuusk
* Kirikuõpetaja – Riho Rosberg
* Tülinorija pargis – Jürgen Gansen


## Esilinastused
* Maailma esilinastus toimus 20. novembril 2017 Pimedate Ööde Filmifestivalil (PÖFF) Tallinnas.
* Kinodes hakkas film jooksma 5. jaanuarist 2018 Tallinnas.

## Välislingid
* 
* Emelie Toomela, "Külm arve, natuke natsikulda ja Ida-Euroopa kauboid", Sirp, 12. jaanuar 2018
* Helen Eelrand, ""Rohelised kassid" andsid pressikonverentsi", ERR, 20. november 2017
* Lea Eisen, "PÖFF andis elutööauhinna Tõnu Kargile", Tallinna TV, 20. november 2017
Germiston

**Germiston** on linn Lõuna-Aafrika Vabariigis Gautengi provintsis, Ekurhuleni linnaringkonna halduskeskus.

Germiston on asutatud 1886. aastal.

Alates 2000. aasta detsembrist ei ole Germiston enam iseseisev omavalitsusüksus, vaid kuulub Ekurhuleni linnaringkonna koosseisu.

Lõuna-Aafrika Vabariigi 2011. aasta rahvaloenduse andmetel oli Germistoni elanikest mustanahalisi aafriklasi 62,26%, valgeid 31,28%, India või Aasia päritolu inimesi 3,02%, värvilisi 2,35% ja teisi 1,09%. Inglise keelt pidas emakeeleks 24,29% inimestest, afrikaani keelt 16,58%, suulu keelt 16,57%, koosa keelt 9,44%, pedi keelt 7,82%, sotho keelt 7,12%, tsonga keelt 4,04%, venda keelt 2,60%, tsvana keelt 2,46%, ndebele keelt 1,68% ja svaasi keelt 1,28%.

## Viited
Hiina 2018. aasta taliolümpiamängudel

**[[Hiina]]** osales **[[2018. aasta taliolümpiamängud|2018. aasta taliolümpiamängudel]]** Pyeongchangis 81 sportlasega, kes võistlesid 12 spordialal.

Olümpiavõitjaks tuli lühirajauisutaja Wu Dajing meeste 500 m distantsil.

## Sportlased

## Välislingid
*https://www.pyeongchang2018.com/en/game-time/results/OWG2018/en/general/noc-entries-china.htm
Šveits 2018. aasta taliolümpiamängudel

**[[Šveits]]** osales **[[2018. aasta taliolümpiamängud|2018. aasta taliolümpiamängudel]]** Pyeongchangis 168 sportlasega, kes võistlesid 14 spordialal.

Olümpiavõitjaks tulid murdmaasuusataja Dario Cologna 15 km vabastiilis, vigursuusataja Sarah Höfflin pargisõidus ja mäesuusataja Michelle Gisin Alpi kahevõistluses, lumelauasõitja Nevin Galmarini ja Šveitsi mäesuusatamise segavõistkond.

## Sportlased

## Välislingid
*https://www.pyeongchang2018.com/en/game-time/results/OWG2018/en/general/noc-entries-switzerland.htm
Hotazel

**Hotazel** on linn Lõuna-Aafrika Vabariigis Põhja-Kapimaa provintsis John Taolo Gaetsewe ringkonnas Joe Morolongi vallas.

Hotazeli lähedal on mangaanikaevandused.

2011. aasta rahvaloenduse andmetel oli Hotazeli elanikest mustanahalisi aafriklasi 61,73%, valgeid 22,61%, värvilisi 14,58%, India või Aasia päritolu inimesi 0,85% ja teisi 0,17%. Tsvana keelt pidas emakeeleks 48,76% inimestest, afrikaani keelt 37,84%, inglise keelt 5,01%, sotho keelt 2,78%, koosa keelt 1,45%, suulu keelt 1,27% ja pedi keelt 0,91%.

## Viited
Slumerican

**Slumerican** on hiphopile orienteeritud sõltumatu Ameerika plaadifirma, mille on asutanud 2012. aastal räppar Yelawolf.

## Artistid ja diskograafia

## Viited
Benoni

**Benoni** on linn Lõuna-Aafrika Vabariigis Gautengi provintsis Ekurhuleni linnaringkonnas.

Benoni on asutatud 1881. aastal.

Alates 2000. aasta detsembrist ei ole Benoni enam iseseisev omavalitsusüksus, vaid kuulub Ekurhuleni linnaringkonna koosseisu.

Lõuna-Aafrika Vabariigi 2011. aasta rahvaloenduse andmetel oli Benoni elanikest mustanahalisi aafriklasi 45,19%, valgeid 38,05%, India või Aasia päritolu inimesi 13,86%, värvilisi 2,08% ja teisi 0,82%. Inglise keelt pidas emakeeleks 41,04% inimesi, afrikaani keelt 19,31%, suulu keelt 17,08%, pedi keelt 5,25%, sotho keelt 3,32%, tsonga keelt 3,07%, koosa keelt 2,52%, ndebele keelt 2,07% ja tsvana keelt 1,61%.

Benonis on sündinud näitleja Charlize Theron. Benonis on üles kasvanud praegune Monaco vürstinna Charlene (varasema nimega Charlene Wittstock).


Pilt:Aerial view of Northmead Square.jpg
Pilt:Benoni City Hall.jpg
Pilt:Benoni Ekurhuleni.jpg


## Viited
Konteinertankla

**Konteinertankla** on kompaktne tankla (konteineri või kioski kujul), mis sisaldab mahutit ja kütuse väljastamiseks vajalikku teisaldatavat inventari.
Laheva Silmaallikas

**Laheva Silmaallikas** ehk **Laheva Ohvriallikas** on silmaallikas Läänemaal Ridala kihelkonna Laheva külas. Allikas on arheoloogiamälestisena riikliku kaitsea all, Kultuurimälestiste Riiklikus registris nime all Ohvriallikas, registri numbriga 10122.

Silmaallika ümbruses on arvukalt sama suuri ja väiksemaid allikaid Lekepealse soo servas.

## Välislingid
*
Rick James

**Rick James** (sünninimega **James Ambrose Johnson, Jr**; 1. veebruar 1948 New York – 6. august 2004 Los Angeles) oli Ameerika Ühendriikide laulja, muusik ja muusikaprodutsent.

Rick James oli Motowni plaadifirma palgal olev laulukirjutaja, artist ja produtsent. Teda kutsuti funk-muusika kuningaks (*King of Funk*).

Ta kirjutas ning produtseeris laule järgmistele artistidele: Teena Marie, Stone City Band, Mary Jane Girls, Eddie Murphy.

Rick James arendas edasi funk-muusikat, segades seda souli, disko ja rokkmuusika elementidega. Tulemuseks oli žanr nimega P-Funk (Punk-Funk).
Uus-Meremaa 2018. aasta taliolümpiamängudel

**[[Uus-Meremaa]]** osales **[[2018. aasta taliolümpiamängud|2018. aasta taliolümpiamängudel]]** Pyeongchangis 21 sportlasega, kes võistlesid 5 spordialal.

Uus-Meremaa lippu kandis avatseremoonial vigursuusataja Beau-James Wells.

## Sportlased

## Välislingid
* Uus-Meremaa olümpiamängude kodulehel
Suurbritannia 2018. aasta taliolümpiamängudel

**[[Suurbritannia]]** osales **[[2018. aasta taliolümpiamängud|2018. aasta taliolümpiamängudel]]** Pyeongchangis 58 sportlasega, kes võistlesid 11 spordialal.

Suurbritannia lippu kandis avatseremoonial skeletoni sõitja Lizzy Yarnold, kes tuli 17. veebruaril ka olümpiavõitjaks.

## Sportlased

## Välislingid
* Suurbritannia olümpiamängude kodulehel
Austraalia 2018. aasta taliolümpiamängudel

**[[Austraalia]]** osales **[[2018. aasta taliolümpiamängud|2018. aasta taliolümpiamängudel]]** Pyeongchangis 51 sportlasega, kes võistlesid 10 spordialal.

Austraalia lippu kandis avatseremoonial lumelauasõitja Scott James.

## Sportlased

## Välislingid
* Austraalia olümpiamängude kodulehel
Makseterminal

**Makseterminal** on kaardilugeriga elektrooniline seade, mille vahendusel toimub maksekaardiga rahatehingute teostamine.

## Makse teostamine makseterminali abil
Makse algatamiseks sisestatakse pangakaart terminali ja sisestatakse PIN-kood. Kaardiomaniku pank kontrollib autoriseerimise käigus maksja sisestatud PIN-koodi vastavust, piisava raha olemasolu maksja kontol, päevalimiiti, kaardi kehtivusaega ja muid andmeid. Kontrolli edukal läbimisel broneeritakse kaarti omava panga poolt maksja kontol vastav makse summa. Info kaarditehingu õnnestumise kohta edastatakse makseterminali ekraanile. Makseterminalist väljastatakse kviitung tehingu toimumise kinnitusena. Kui autoriseerimine ei õnnestu (pangakontol ei ole piisavalt raha või maksekaardi kehtivusaeg on möödas), siis tehingut ei toimu.

Makseterminal saadab ostutehingute elektroonilise nimekirja kaardimaksesüsteemile, mis töötleb tehingud ning edastab info vastastikusteks tasaarveldusteks pankadele ja rahvusvahelistesse maksevõrkudesse. Kaardimaksesüsteem kogub kokku iga panga kaartidega tehtud tehingud ja reaalne raha liigub ühest pangast teise ühe korraga. Pangad teevad nende summade ulatuses omavahel tasaarveldusi.

### Viipeterminal
Viipemakseid toetava makseterminali puhul pole vaja puutevaba tehnoloogiaga pangakaarti kaardilugerisse sisestada, vaid piisab kaardiga terminali kohal viipamisest.

## Viited
Aarne Vesilind

**Peep Aarne Vesilind**, ka **P. Aarne Vesilind**, (13. juuni 1939 Tallinn – 28. jaanuar 2018 Hanover, New Hampshire, USA) oli eesti tehnikateadlane, filosoofiadoktor ja professor.

Aarne Vesilind sündis Tallinnas ja elas Pirital, kuid lahkus koos vanemate ja vennaga 1944. aastal Eestist, elas seejärel Saksamaal Geislingeni laagris ning alates 1949. aastast Ameerika Ühendriikides.

1962. aastal lõpetas ta Ameerika Ühendriikides Pennsylvania osariigis Bethlehemis Lehigh' ülikooli ning sai 1968. aastal Põhja-Carolina ülikoolist Chapel Hillis doktorikraadi.

1970. aastast oli ta Duke'i ülikooli õppejõud, aastast 1977 professor. 1976. aastal oli külalisprofessor Uus-Meremaal Waikato ülikoolis. 1990–1991 töötas ta New Hampshire'is Hanoveris Darthmouthi eetikainstituudi külalisteaduri ja -professorina. Aastatel 1991–1996 oli ta rakenduseetika keskuse direktor.

Pärast 30-aastast tööd Duke'i ülikoolis jätkas ta oma akadeemilist karjääri Pennsylvania osariigis Lewisburgis asuvas Bucknelli ülikoolis.

## Teadustegevus
Tema peamised valdkonnad olid keskkonnatehnika ja keskkonnaga seotud eetikaküsimuste temaatika. Eriti 1990. aastatel tegi ta uurimusi sademete veetustamise, setteärastuse, tahkete jäätmete käitluse ja keskkonnaeetika alal, näiteks:
* Assessing the true cost of landfills (koos S. Hirsfieldi ja E. I Pas'ga). – Waste Management and Research, 1992, 10, 6;
* The future of environmental engineering. – Journal of Environmental Engineering, 1993, 119, 4;
* There is no such thing as environmental ethics. – Science and Engineering Ethics, 1996, 2.

Autori või kaasautorina on ta kirjutanud üle 40 erialase raamatu.

## Huvid
Palju aastaid tegutses ta skaudina (Eagle Scouti organisatsioonis). Ta oli ka kahe põlvkonna kolledžitudengite mentor.

Aarne Vesilind musitseeris kogu elu. Pensionile jäänult pühendus ta senisest rohkem kogukondlikele tegevustele ja hakkas taas aktiivsemalt tegelema muusikaga: asutas kogukonna liikmetest mitu ansamblit-orkestrit (nt Exit 13 Tuba Quartet) ning tegi eriti puhkpillikoosseisude jaoks paljude muusikapalade (sh ka eesti autorite loomingu) seadeid. Eriti veetles teda ammu unustatud muusikapaladele uue elu andmine. Ta komponeeris ka ise muusikat, mida on esitanud paljud USA muusikud.

Lisaks oli ta osav puutöö vallas.

## Isiklikku
Abikaasa Elizabethiga tutvus ta juba lapsena Beaveris koolis käies. Nende lapsed on Pamela, Steve ja Lauren.
Tema vend on Priit Vesilind.

Aarne Vesilind suri 28. jaanuaril 2018 vähki.

## Viited
Austria 2018. aasta taliolümpiamängudel

**[[Austria]]** osales **[[2018. aasta taliolümpiamängud|2018. aasta taliolümpiamängudel]]** Pyeongchangis 105 sportlasega, kes võistlesid 12 spordialal.

Austria lippu kandis avatseremoonial mäesuusataja Anna Veith.

Olümpiavõitjaks tulid kelgutaja David Gleirscher, vigursuusataja Anna Gasser ning mäesuusatajad Marcel Hirscher (kaks korda) ja Matthias Mayer.

## Sportlased

## Välislingid
* Austria olümpiamängude kodulehel
Ojamaa kaevandus

**Ojamaa kaevandus** on põlevkivikaevandus Ida-Virumaal tootmiskeskusega Võrnu külas. Kaevandust haldab Viru Keemia Grupi (VKG) tütarettevõte VKG Kaevandused OÜ.

Ojamaa kaevandus on Eesti esimene taasiseseisvumisjärgselt rajatud kaevandus. Kaeveluba saadi 2004. aastal ja kaevandamist alustati 2009.

VKG Kohtla-Järvel asuvast tööstuskompleksist paikneb kaevandus 12,5 km kaugusel. Neid ühendab maapealne kaetud konveier. Kaevandus varustab VKG põlevkiviõli tootmise tehaseid.

## Viited
Spiss

**Spiss** on vald (*Gemeinde*) Austrias Tirooli liidumaal Landecki ringkonnas. Vald asub 1653 m kõrgusel merepinnast. Valla pindala on 24,5 km², 1. jaanuaril 2016 elas seal 118 inimest. Vald paikneb 22 km Landeckist lõunas Šveitsi piiril. See on üks väiksemaid valdu ringkonnas. Olles algselt Naudersi osa, sai see 1547. aastal omaette vallaks. Peamisteks sissetulekuallikateks on turism ja põllumajandus.

## Viited

## Välislingid

* www.spiss.tirol.gv.at
Stanz bei Landeck

**Stanz bei Landeck** on vald (*Gemeinde*) Austrias Tirooli liidumaal Landecki ringkonnas. Vald asub 1040 m kõrgusel merepinnast. Valla pindala on 7,3 km², 1. jaanuaril 2016 elas seal 573 inimest. Vald paikneb 1 km Landeckist põhjas. 

Küla on kirjalikult esmamainitud 1150. aastal nimega Stanuc. Peamine sissetulekuallikas on ploomid, mis töödeldakse napsiks.

## Viited

## Välislingid

* www.stanz.tirol.gv.at
Strengen

**Strengen** on vald (*Gemeinde*) Austrias Tirooli liidumaal Landecki ringkonnas. Vald asub 1012 m kõrgusel merepinnast. Valla pindala on 23,2 km², 1. jaanuaril 2016 elas seal 1205 inimest. Vald paikneb 7,7 km Landeckist läänes. 

Küla on esmamainitud 1774. aasta atlases nimega Gstreng. Peamine sissetulekuallikas on turism.

## Inimesed

* Hugo Stoltzenberg, keemik

## Viited

## Välislingid

* www.strengen.at
Valgevene 2018. aasta taliolümpiamängudel

**[[Valgevene]]** osales **[[2018. aasta taliolümpiamängud|2018. aasta taliolümpiamängudel]]** Pyeongchangis 33 sportlasega, kes võistlesid 6 spordialal.

Valgevene lippu kandis avatseremoonial vigursuusataja Alla Tsuper.

Olümpiavõitjaks tuli Hanna Huskova vigursuusatamises ja Valgevene naiskond (Nadzeja Skardina, Iryna Kryŭko, Dzinara Alimbekava, Darja Domračava) laskesuusatamise teatesõidus.

## Sportlased
Itaalia 2018. aasta taliolümpiamängudel

**[[Itaalia]]** osales **[[2018. aasta taliolümpiamängud|2018. aasta taliolümpiamängudel]]** Pyeongchangis 122 sportlasega, kes võistlesid 14 spordialal.

Olümpiavõitjaks tulid lühirajauisutaja Arianna Fontana, kes kandis mängude avatseremoonial ka Itaalia lippu, lumelauasõitja Michela Moioli ja mäesuusataja Sofia Goggia.

## Sportlased

## Välislingid
*https://www.pyeongchang2018.com/en/game-time/results/OWG2018/en/general/noc-entries-italy.htm
Tobadill

**Tobadill** on väike vald (*Gemeinde*) Austrias Tirooli liidumaal Landecki ringkonnas. Vald asub 1136 m kõrgusel merepinnast. Valla pindala on 16,48 km², 1. jaanuaril 2016 elas seal 521 inimest. Vald paikneb 4 km Landeckist läänes.

Küla on esmamainitud 1275. aastal kui "tabulat ill". Algselt Piansi osana eraldati küla 1949. aastal omaette vallaks.

Rosanna ja Trisanna jõgi ühinevad seal Sanna jõeks.

Peamine sissetulekuallikas on turism, näiteks kajakisõit.

## Viited
Tösens

**Tösens** on vald (*Gemeinde*) Austrias Tirooli liidumaal Landecki ringkonnas. Vald asub 930 m kõrgusel merepinnast. Valla pindala on 31,1 km², 1. jaanuaril 2016 elas seal 690 inimest. Vald paikneb 14 km Landeckist lõunas. Peamine sissetulekuallikas on turism.

## Viited

## Välislingid

* www.toesens.tirol.gv.at
Laserlõikus

**Laserlõikus** laserit materjalide lõikamiseks kasutav tehnoloogia. Tavaliselt kasutatakse seda tööstustootmises kuid on hakatud kasutama ka koolides, väikeettevõtetes ja hobi korras. Laserlõikus töötab suunates suure võimsusega laseri väljundit optiliste elementidega. Laseri optikat ja arvutijuhtimist kasutatakse materjali või laserkiire liigutamiseks. Tavaline materjalide lõikamiseks mõeldud kommertslaserlõikur jälgib programmi, et lõigata materjali sisse sobilik muster. Laserkiir teravustatakse materjali pinnale, mis seejärel sulab, põleb või aurustub. Protsessist jääb järgi kvaliteetse pinnaga serv. Tööstuslikke laserlõikureid kasutatakse nii leht- kui struktuurmaterjalide ja torude lõikamiseks.

## Vaata ka
* 3D-printer
* Laserablatsioon
* Vesilõikur
* Plasmalõikus

## Viited
Ukraina 2018. aasta taliolümpiamängudel

**[[Ukraina]]** osales **[[2018. aasta taliolümpiamängud|2018. aasta taliolümpiamängudel]]** Pyeongchangis 33 sportlasega, kes võistlesid 9 spordialal.

Ukraina lippu kandis avatseremoonial laskesuusataja Olena Pidgrušna.

Olümpiavõitjaks tuli vigursuusataja Oleksandr Abramenko meeste vigurhüpetes.

## Sportlased

## Välislingid
*https://www.pyeongchang2018.com/en/game-time/results/OWG2018/en/general/noc-entries-ukraine.htm
Simen Hegstad Krüger

**Simen Hegstad Krüger** (sündinud 13. märtsil 1993) on Norra murdmaasuusataja.

2018. aasta taliolümpiamängudel Pyeongchangis tuli ta olümpiavõitjaks 30 km suusavahetusega sõidus ja teatesõidus ning võitis 15 km vabatehnikas hõbemedali.

Maailma karikasarjas tegi Krüger debüüdi 16. märtsil 2013 Oslos, kus sai 50 km klassikatehnikasõidus 43. koha. Esimest korda jõudis ta punktikohale 6. detsembril 2014, kui oli Lillehammeris 10 km vabatehnikasõidus 23. Esimest korda jõudis ta poodiumile Tour de Ski viiendal etapil 6. jaanuaril 2017 Dobbiacos 10 km vabatehnikas. Esimese võidu saavutas ta 16. detsembril 2017, kui võitis seal samas toimunud 15 km vabatehnikasõidu.

## Saavutused
### [[Taliolümpiamängud|Olümpiamängudel]]
*2018  Pyeongchangis
**  **olümpiavõitja** suusavahetusega sõidus
**  **olümpiavõitja** 4×10 km teatesõidus
**   hõbemedal 15 km vabatehnikas

### [[Põhja suusaalade juunioride maailmameistrivõistlused|Juunioride maailmameistrivõistlustel]]
* 2013  Liberecis
**  hõbemedal 4×5 km teatesõidus

### [[Põhja suusaalade alla 23-aastate maailmameistrivõistlused|Alla 23-aastaste maailmameistrivõistlustel]]
* 2015  Almatõs
**  hõbemedal 15 km vabatehnikasõidus
* 2016  Râșnovis
**  **maailmameister** 15 km vabatehnikasõidus

### [[Maailma karikavõistlused murdmaasuusatamises|Maailma karikasarjas]]
Simen Hegstad Krüger on individuaalarvestuses osalenud (seisuga 11. veebruar 2018) 36 maailma karikasarja etapil ja jõudnud esikolmikusse kahel korral, neist korra on ta võitnud.

#### Maailma karikasarja etapivõidud

## Välislingid
* Simen Hegstad Krüger FIS-i kodulehel (fis-ski.com)
Hans Christer Holund

**Hans Christer Holund** (sündinud 25. veebruaril 1989 Oslos) on Norra murdmaasuusataja.

2018. aasta taliolümpiamängudel Pyeongchangis võitis ta 30 km suusavahetusega sõidus pronksmedali.

Maailma karikasarjas tegi Holund debüüdi 8. märtsil 2009, saavutades Lahtis toimunud 15 km klassikatehnikasõidus 52. koha. Esimest korda jõudis ta punktikohale 16. märtsil 2013, kui oli Oslos 50 km klassikatehnikasõidus 16. Esimese poodiumikoha sai ta 5. detsembril 2015 Lillehammeris, kui oli 30 km suusavahetusega sõidus kolmas.

Hooajal 2017–2018 tuli ta MK-sarjas tavadistantside arvestuses kolmandaks.

## Saavutused
### [[Põhja suusaalade juunioride maailmameistrivõistlused|Juunioride maailmameistrivõistlustel]]
* 2008  Malles Venostas
**  **maailmameister** 10 km klassikasõidus
* 2009  Praz de Lys-Sommand's
**  pronksmedal 20 km suusavahetusega sõidus
**  pronksmedal 4×5 km teatesõidus

### [[Taliolümpiamängud|Olümpiamängudel]]
*2018  Pyeongchangis
**  pronksmedal suusavahetusega sõidus

### [[Maailma karikavõistlused murdmaasuusatamises|Maailma karikasarjas]]
* Tavadistantside karikas
** 3. koht: 2018

Hans Christer Holund on individuaalarvestuses osalenud (seisuga 25. märts 2018) 73 maailma karikasarja etapil ja jõudnud esikolmikusse seitsmel korral, kuid pole ühtki etappi võitnud.

## Välislingid
* Hans Christer Holund FIS-i kodulehel (fis-ski.com)